วันที่1กพมีเพศสัมพันธ์ค่ะ แล้วหลังจากนั้นประจำเดือนก็มาทุกเดือน แต่เดือนพฤษภาไม่มา ของเดือนมิถุนายนมาแล้วค่ะ แบบนี้คือไม่ท้องใช่ไหม
สวัสดีค่ะ ประจำเดือนที่เป็นปกตินั้นควรจะต้องมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยหากหลังการมีเพศสัมพันธ์ครั้งสุดท้าย มีรอบเดือนที่มาตรงรอบติดต่อกันมาหลายเดือนแล้วก็แสดงว่าน่าจะไม่ได้มีการตั้งครรภ์ โดยประจำเดือนที่ขาดหายไป 1 เดือน เหมือนมาไม่สม่ำเสมอนั้น อาจมีสาเหตุอื่นๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแต่อย่างไรก็ตาม สามารถซื้อชุดตรวจครรภ์ทางปัสสาวะมายืนยันให้แน่ชัดได้ ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หรือสามารถไปยืนยันผลได้ที่รพอีกครั้ง